Xhamia e Atias

Xhamia e Atias (, ) është një faltore me katër kupola e vendosur në fshatin Atia, në bregun lindor të lumit Louhaxhang, upazila Delduar e distriktit të Tangailit, divizioni i Dhakës në Bangladesh. Ajo është ndërtuar në shekullin e XVII gjatë Periudhës Mogule dhe Departamenti Arkeologjisë së Bangladeshit e ka shpallur atë monument të mbrojtur.

Historia
Sipas një mbishkrimi të zbuluar në xhami (që ruhet në Muzeun Kombëtar të Bangladeshit), ajo u ndërtua midis viteve 1610 dhe 1611, gjatë mbretërimit të Xhahangirit, perandorit mogul, kur ai i dhuroi parganën (njësi administrative rurale) e Atias Sajed Khan Panit, djali i Bajazid Khan Panit të Zamindarisë së Karatias. Pani udhëzoi ndërtimin e xhamisë që u ndërtua në nder të Shahan Shah Baba Adam Kashmirit, një shenjt i shquar sufi i Atias, që vdiq në vitin 1507 dhe mazari i të cilit gjendet në afërsi të xhamisë. Thuhet se për ndërtimin e saj Pani mori muratorët dhe ndërtuesit më të zotë.

Xhamia pësoi dëmtime nga një tërmet në fillim të shekullit të XIX. Në vitin 1837, një tregtare nga Delhi me emrin Roushun Khatun Çoudhurani bëri riparimin e xhamisë. Ajo u riparua edhe një herë tjetër në vitin 1909 nga Abu Ahmad Ghaznavi Khan zamindari i Delduarit me bashkëpunimin e zamindarëve të tjetrë, përkatësisht Vaxhed Ali Khan Pani i Zamindarisë së Karatias.

Përshkrimi
Xhamia që gjendet rreth  në jug të qytetit të Tangailit, ndodhet në fshatin Atia të upazilës Delduar.

Xhamia kombinon elemente të Arkitekturës Mogule me ato të Arkitekturës së Sulltanati të Bengalit. Pani ndërtoi gjithashtu një ujëmbledhës të madh në pjesën perëndimore të kompleksit, me shumë gjasa për kryerjen e abdesit.

Eksteriori i kësaj xhamie të vogël ka përmasa  me  dhe muret e saj janë  të gjerë. Xhamia drejtkëndore përmban një kupolë të madhe dhe një sallë katrore lutjesh pas një verande në anën lindore të saj, mbi të cilën ndodhen tre kupolat më të vogla. Në krahun lindor ndodhen tre hyrje harkore, ku e mesmja është pak më e madhe se dy anësoret.

Harqet e Xhamisë së Atias kanë stil katërkëndor. Salla kryesore e lutjeve mund të hyhet nëpërmjet tre hyrjeve nga veranda. Përveç tyre, ndodhen edhe dy hyrje anësore nga salla e lutjeve dhe nga veranda. Në murin e kiblës ndodhen tre mihrabë të dekoruar. Katër këndet e xhamisë kanë kulla tetëkëndore të ndara në modelime paralele. Kullat anësore, të zbukuruara me mjaft nivele dizajnesh, ngrihen mbi kreun e kornizës së çatisë. Çdo kullëzë përfundon me kupola të vogla me zbukurime me hulli me zambakë dhe majëza kalasa.

Trashëgimia
Në kulturën popullore, Xhamia e Atias është etiketuar si Xhamia e 10 takave pasi Qeveria e Bangladeshit nxori kartëmonedhën prej ৳10 takash në 3 gusht 1978 që paraqet një imazh të kësaj xhamie.

Më 6 shkurt 2010, u përkujtua 400-vjetori i xhamisë në shkollën e mesme të afërt Shahan Shah dhe disa nga njerzit e pranishëm ishin Mohamad Abdur Razak, Khandaker Abdul Baten dhe Fazlur Rahman Faruk. Përvjetori gjithashtu celebroi publikimin e librit Atianama, që përshkruan historinë e xhamisë.

 Galeri Pamjesh

Shiko gjithashtu
 Xhamia e Baba Adamit
 Xhamia me 201 kupola
 Xhamia e Aurangzebit
 Xhamia e Bibi Marjamit
 Mazari dhe Xhamia e Haxhi Baba Saleh
 Zamindar Bari i Baishrashit
 Zamindar Bari i Lakshman Sahas
 Xhamia Sat Gambuxh
 Xhamia e Kartalab Khanit
 Xhamia e Khan Mohamad Mridhas
 Xhamia e Musa Khanit në Dhaka
 Husaini Dalani
 Xhamia e Binat Bibit
 Xhamia e Shahbaz Khanit
 Dhanmondi Shahi Eidgah
 Azimpur Dajera Sharif Khankah
 Islami në Bangladesh
 Arkitektura e Bengalit
 Lista e xhamive në divizionin e Dhakës
 Lista e monumenteve të rëndësishme në divizionin e Dhakës
 Lista e vendeve arkeologjike në divizionin e Dhakës

Referime

Kategoria:Ndërtesa të përfunduara në shekullin XVII
Kategoria:Xhami Mogule
Kategoria:Xhami në Bangladesh